સાબરકાંઠા જિલ્લાના પ્રાંતિજ પોલીસ સ્ટેશન વિસ્તારમાં પશુ ચોરીના ગુનામાં સંડોવાયેલો અને છેલ્લા કેટલાક સમયથી નાસતા ફરતા શખ્સને ક્રાઇમ બ્રાન્ચની ટીમે પ્રાંતિજના ટુડોર ત્રણ રસ્તા પાસેથી દબોચી લઇ પશુ ચોરીનો ભેદ ઉકેલી ઝડપાયેલા શખ્સને પ્રાંતિજ પોલીસ સ્ટેશન હવાલે કર્યો છે. પશુચોરીમાં સંડોવાયેલ છેલ્લા કેટલાક સમયથી નાસતા ફરતા બિલાલ રમજાની મુલતાની (રહે.ચાંદ ટેકરી, મોડાસા)ને પ્રાંતિજ ટુડોર ત્રણ રસ્તા પાસેથી ક્રાઇમ બ્રાન્ચની ટીમે ઝડપી લીધો હતો. એલસીબીના પી.આઇ. વી.આર.ચાવડાએ મળેલ બાતમી આધારે ક્રાઇમ બ્રાન્ચની ટીમે પ્રાંતિજ નજીક વોચ ગોઠવી હતી.